Diari Oficial de la Generalitat Valenciana


Sumari del DOGV 7935, del 13-12-2016 (2016/9868)

Notificació de la sentència dictada en el procediment ordinari número 1226/2015.
--------------------------------------------------------------------------------

### Dades del document

Número de DOGV
:   7935

Data del DOGV
:   13-12-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/9868


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència dictada en el procediment ordinari número 1226/2015. [2016/9868]  
Pedro Moya Donate, lletrat de l'Administració de justícia del Jutjat de Primera Instància número 7 de Castelló de la Plana, certifique que en el procediment ordinari 1226/2015, sobre privació de la pàtria potestat, seguit a María del Pilar Izquierdo Abad i Luis Blasco Izquierdo contra Martín Cordingley, s'ha dictat sentència que, literalment, és com segueix:  
  
«Sentència número 587/2016  
Castelló de la Plana, 13 d'octubre de 2016  
José Luis Conde-Pumpido García, magistrat jutge de Primera Instància número 7 de Castelló de la Plana, he conegut aquestes actuacions de judici ordinari 1226/215, promogudes a instàncies de María del Pilar Izquierdo Abad i Luis Blasco Izquierdo, representats per la procuradora la senyora Domingo Hernanz i defesos per la lletrada la senyora Tesch, contra Martin Cordingley, en rebel·lia, en els quals ha sigut part el Ministeri Fiscal.  
Dispositiva  
Estime la demanda formulada per la procuradora la senyora Domingo Hernanz, en nom i representació de María del Pilar Izquierdo Abad i Luis Blasco Izquierdo, contra Martin Cordingley, i dispose:  
  
1. Privar el demandat de la pàtria potestat respecte dels seus fills menors D. i E. C. B.  
2. Constituir la tutela dels menors, D, i E. C. B.  
3. Designar tutor dels menors Luis Juan Blasco Izquierdo.  
Una vegada siga ferma aquesta sentència, citeu el tutor designat perquè accepte i prenga possessió del càrrec, i practiqueu les oportunes inscripcions al registre civil.  
Tot això sense realitzar un exprés pronunciament condemnatori a costes.  
Notifiqueu aquesta resolució a les parts i feu-los saber que, en contra, s'hi pot interposar un recurs d'apel·lació en el termini de 20 dies, que no suspendrà l'eficàcia de les mesures disposades.  
De conformitat amb la disposició addicional 15a de la Llei orgànica del poder judicial, introduïda per l'article 1.19 de la Llei orgànica 1/2009, de 3 de novembre, per a la interposició del recurs d'apel·lació la part recurrent haurà de constituir un dipòsit de 50 euros, que consignarà en el compte de consignacions d'aquest jutjat, sense que es puga admetre a tràmit el recurs si el dipòsit no està constituït.  
  
Aquesta és la meua sentència, que pronuncie, mane i firme. El jutge.  
Publicació. La sentència anterior ha sigut llegida i publicada pel jutge que l'ha dictada, mentre estava en audiència pública, en el mateix dia del seu pronunciament, davant del secretari judicial. En done fe.»  
  
I atés que el demandat, Martin Cordingley, es troba en parador desconegut, expedisc aquest edicte a fi que li valga de notificació de forma deguda.  
  
Castelló de la Plana, 13 d'octubre de 2016.- El lletrat de l'Administració de justícia: Pedro Moya Donate.